Odil sudlov faoliyatini amalga oshirishni samarali tashkil etish boʻyicha qoʻshimcha chora-tadbirlar toʻgʻrisida
(decree, 2023-01-16)

Oʻzbekiston Respublikasi Prezidentining 2023-yil 16-yanvardagi “Odil sudlovga erishish imkoniyatlarini yanada kengaytirish va sudlar faoliyati samaradorligini oshirishga doir qoʻshimcha chora-tadbirlar toʻgʻrisida”gi PF-11-son Farmoni ijrosini samarali taʼminlash maqsadida: 1. Bosh prokuror (N. Yoʻldoshev): Raqamli texnologiyalar vazirligi bilan birgalikda budjetdan tashqari mablagʻlar hisobidan Odil sudlovni amalga oshirishga koʻmaklashish boʻyicha ixtisoslashgan prokurorlar korpusi (keyingi oʻrinlarda — Ixtisoslashgan prokurorlar korpusi) faoliyatida 2023-yil 1-sentabrga qadar “Sudlarda prokuror ishtiroki” axborot tizimini yaratib, dastlab sinov tarzida ishga tushirsin hamda 2024-yildan amaliyotga toʻliq joriy etsin; Oliy sud bilan birgalikda 2023-yil 1-iyuldan Bosh prokuratura va Oliy sud axborot tizimlarini integratsiya qilish yoʻli bilan oʻzaro hujjat almashinuvini toʻliq yoʻlga qoʻysin. 2. Oʻzbekiston Respublikasi Oliy sudining emblemasi namunasi 1-ilovaga muvofiq tasdiqlansin. Belgilansinki, emblemani tayyorlash va saqlash hamda undan foydalanish tartibi Oliy sud raisi tomonidan tasdiqlanadi. 3. Odil sudlov faoliyatini amalga oshirish uchun jalb etilgan resurslardan samarali foydalanilishini taʼminlash maqsadida Oliy sud Sudyalar oliy kengashi, Bosh prokuratura va Adliya vazirligi bilan birgalikda ikki oy muddatda: ilgʻor xorijiy tajribadan kelib chiqqan holda ayrim toifadagi fuqarolik, iqtisodiy va maʼmuriy huquqbuzarlik toʻgʻrisidagi ishlarni koʻrish vakolatini tegishliligi boʻyicha maʼmuriy organlarga oʻtkazish; ayrim toifadagi jinoyat, fuqarolik, iqtisodiy va maʼmuriy huquqbuzarlik toʻgʻrisidagi ishlarni quyi instansiya sudlarining oʻzida yakunlash tartibini belgilash; fuqarolik va iqtisodiy ishlar boʻyicha taraflarni kelishtirish va mediatsiya institutini keng joriy etish boʻyicha asoslantirilgan takliflarni ishlab chiqsin va belgilangan tartibda Oʻzbekiston Respublikasi Prezidenti Administratsiyasiga kiritilishini taʼminlasin. Oliy sud Sudyalar oliy kengashi hamda Iqtisodiyot va moliya vazirligi bilan birgalikda 2023-yil 1-iyulga qadar ushbu bandda nazarda tutilgan yangi mexanizmlar joriy etilishi natijasida ish yuklamasi maqbullashtirilgan sudlarning shtat birliklarini samarali taqsimlash boʻyicha asoslantirilgan takliflarni Oʻzbekiston Respublikasi Prezidenti Administratsiyasiga kiritilishini taʼminlasin. 4. Bosh prokuror (N. Yoʻldoshev) Iqtisodiyot va moliya vazirligi bilan birgalikda ikki oy muddatda ilgʻor xorijiy tajribani hamda sudlarda koʻriladigan ish hajmini inobatga olib, ayrim yoʻnalishlarda prokuror nazoratini qisqartirish, shuningdek, Bosh prokuratura huzuridagi tashkilotlar shtat birliklarini maqbullashtirish hisobidan Ixtisoslashgan prokurorlar korpusi shtat birliklari sonini koʻpaytirish boʻyicha takliflarni Oʻzbekiston Respublikasi Prezidenti Administratsiyasiga kiritsin. 5. Ixtisoslashgan prokurorlar korpusi xodimlari oʻz faoliyatini samarali amalga oshirishlari uchun Oliy sud (B. Islamov) sud binolarida alohida xizmat xonalari ajratilishini, Bosh prokuror (N. Yoʻldoshev) mazkur xonalarning jihozlanishini taʼminlash choralarini koʻrsin. 6. Raqamli texnologiyalar vazirligi (Sh. Shermatov): doimiy ravishda sud hokimiyati organlari faoliyatini raqamlashtirish boʻyicha belgilangan vazifalarning oʻz vaqtida va sifatli ijro etilishiga koʻmaklashib borsin; Oliy sud (B. Islamov) bilan birgalikda har chorakda Oʻzbekiston Respublikasi Prezidentining 2020-yil 3-sentabrdagi “Sud hokimiyati organlari faoliyatini raqamlashtirish chora-tadbirlari toʻgʻrisida”gi PQ-4818-son qarori ijrosini monitoring qilsin. 7. Oʻzbekiston Respublikasi Prezidentining ayrim hujjatlariga 2-ilovaga muvofiq oʻzgartish va qoʻshimchalar kiritilsin. 8. Oliy sud manfaatdor idoralar bilan birgalikda uch oy muddatda qonun hujjatlariga ushbu Farmondan kelib chiqadigan oʻzgartish va qoʻshimchalar toʻgʻrisida takliflar kiritsin. 9. Mazkur Farmon ijrosini samarali tashkil qilishga masʼul va shaxsiy javobgar etib Oliy sud raisi B. Islamov hamda Bosh prokuror N. Yoʻldoshev belgilansin. Farmon ijrosini nazorat qilish va ijro uchun masʼul tashkilotlar faoliyatini muvofiqlashtirish Oʻzbekiston Respublikasi Prezidenti Administratsiyasi rahbari S.U. Umurzakov zimmasiga yuklansin. Oʻzbekiston Respublikasi Oliy sudining emblemasi (keyingi oʻrinlarda — emblema) quyidagi koʻrinishga ega: uning markazida Oʻzbekiston Respublikasi xaritasi, adolat tarozisi, kitob tasvirlangan boʻlib, oʻng va chap tomonlarida sudyalarning maxsus kiyimidagi nishon ramzlari va naqshlari aks ettirilgan. Emblema sakkizburchak shaklda boʻlib, ichki qismi esa doirasimon shaklda tasvirlangan. Doiraning ustki qismida aylanasi boʻylab “OʻZBEKISTON RESPUBLIKASI” soʻzlari, pastki qismida aylanasi boʻylab “OLIY SUDI” soʻzlari yozilgan. Yozuvlar nishonlar va naqsh bezaklari bilan ajratilgan. Emblema donolik, ulugʻvorlik va yuksaklikni ifoda etuvchi oltin, oq, toʻq koʻk, och yashil va och koʻk ranglar koʻrinishida aks ettirilgan. Sakkizburchak, doiraning naqshlari, undagi soʻzlar, adolat tarozisi — oltin rangida, kitob — oltin zarhal bilan hoshiyalangan holda oq rangda, Oʻzbekiston Respublikasi xaritasi och yashil va och koʻk rangda, doiraning ichki qismi oltin zarhal bilan hoshiyalangan holda och yashil va och koʻk rangda, doiraning aylana yon qismlari — oltin zarhal bilan hoshiyalangan holda toʻq koʻk rangda tasvirlangan. Doiraning markazidagi xarita — Oʻzbekiston Respublikasini hududini anglatadi. Markazdagi tarozi odillik mezonini anglatib turuvchi ramz maʼnosida, kitob esa, sudyalar odil sudlovni faqat Konstitutsiya va qonunlarga qatʼiy rioya qilgan holda amalga oshirishini ifodalaydi. Doiraning ikki yon chetining oʻrtasida sudyalarning maxsus kiyimida aks ettirilgan nishon ramzi tushirilgan. Nishon — Oʻzbekiston Respublikasi gerbida tasvirlangan sakkizburchak bilan boyitilgan doiradan iborat. Ikki tomon nishonning orqa va pastki qismlarida milliylikni ifodalovchi aylanasi boʻylab naqsh bezaklari tasvirlangan. 1. Oʻzbekiston Respublikasi Prezidentining 2017-yil 21-fevraldagi “Oʻzbekiston Respublikasi sud tizimi tuzilmasini tubdan takomillashtirish va faoliyati samaradorligini oshirish chora-tadbirlari toʻgʻrisida”gi PF-4966-son Farmoni 9-bandida: a) uchinchi xatboshidagi “200” raqami “208” raqami bilan almashtirilsin; b) beshinchi xatboshidagi “216” raqami “207” raqami bilan almashtirilsin. 2. Oʻzbekiston Respublikasi Prezidentining 2020-yil 24-iyuldagi “Sudlar faoliyatini yanada takomillashtirish va odil sudlov samaradorligini oshirishga doir qoʻshimcha chora-tadbirlar toʻgʻrisida”gi PF-6034-son Farmonida: a) 4-band “a” kichik bandining uchinchi va toʻrtinchi xatboshilari quyidagi tahrirda bayon etilsin: “Odil sudlov sohasidagi qonunchilikni tahlil qilish departamenti; Jamoatchilik bilan hamkorlik markazi”; b) 5-bandning ikkinchi xatboshisidagi “Sud-huquq sohasidagi qonunchilikni tahlil qilish boshqarmasini” soʻzlari “Odil sudlov sohasidagi qonunchilikni tahlil qilish departamentini” soʻzlari bilan almashtirilsin; v) 6-bandning birinchi xatboshisi “apparati rahbari,” soʻzlaridan keyin “Departament direktori va” soʻzlari bilan toʻldirilsin; g) 1-ilova quyidagi tahrirda bayon etilsin: Rais Rais kotibiyati (maslahatchi, bosh konsultant, katta konsultant) 3 Raisning birinchi oʻrinbosari — maʼmuriy ishlar boʻyicha sudlov hayʼati raisi Rais oʻrinbosari — fuqarolik ishlari boʻyicha sudlov hayʼati raisi Rais oʻrinbosari — jinoyat ishlari boʻyicha sudlov hayʼati raisi Rais oʻrinbosari — iqtisodiy ishlar boʻyicha sudlov hayʼati raisi Plenum kotibi Odil sudlov sohasidagi qonunchilikni tahlil qilish departamenti 16 Maʼmuriy ishlar boʻyicha sudlov hayʼati 12 Fuqarolik ishlari boʻyicha sudlov hayʼati 20 Jinoyat ishlari boʻyicha sudlov hayʼati 22 Iqtisodiy ishlar boʻyicha sudlov hayʼati 14 Oliy sud huzuridagi Sudlar faoliyatini taʼminlash departamenti va uning hududiy boʻlimlari 68 Hayʼat kotibiyati 6 Hayʼat kotibiyati 12 Hayʼat kotibiyati 15 Hayʼat kotibiyati 7 “Oʻzbekiston Respublikasi Oliy sudi Axborotnomasi” hamda “Kuch adolatda” gazetasining birlashgan tahririyati Ijro apparati Apparat rahbari Kadrlar boshqarmasi 10 Murojaatlar bilan ishlash boshqarmasi 14 Axborot-kommunikatsiya texnologiyalarini joriy qilish va axborot xavfsizligini taʼminlash boshqarmasi 10 Jamoatchilik bilan hamkorlik markazi 6 Birinchi boʻlim 1 Ishlar boshqarmasi 11 Tashkiliy-nazorat boshqarmasi 15 Buxgalteriya 4 Xalqaro-huquqiy boʻlim 4 d) 3-ilovadagi “216” raqami “207” raqami bilan almashtirilsin. 3. Oʻzbekiston Respublikasi Prezidentining 2021-yil 13-yanvardagi “Sud organlari faoliyatini moliyalashtirish tizimini tubdan takomillashtirish chora-tadbirlari toʻgʻrisida”gi PF-6134-son Farmoniga 3-ilovaning “Lavozimlar nomi” ustunida: a) “Sud apparati rahbari” soʻzlaridan keyin “, Departament direktori” soʻzlari bilan toʻldirilsin; b) “Boshqarma boshligʻi” soʻzlaridan keyin “, Departament direktorining oʻrinbosari” soʻzlari bilan toʻldirilsin.